cyanic-selkie/wikianc huggingface dataset:
Siegbert Tarrasch
Tarrasch som sjakkteoretiker
Man snakker i det hele tatt om en sjakkstil eller -skole, som har de idéene Tarrasch fremførte som grunnlag, og til denne skolen regner man så kjente mestere som Carl Schlechter, Geza Maroczy, Richard Teichmann, Abika Rubinstein og selv den senere verdensmester Capablanca. Stilen degenererte etter hvert, fordi mestrene fikk en slik sikkerhet at nederlag ble sjeldne, og kampløse remiser forekom ofte. Det ble de såkalt «hypermoderne» som fant nye idéer, som brakte sjakkspillet ut av denne trussel om «remisdøden».
Som utgangspunkt var Tarrasch overbevist om at det i en hver stilling kunne finnes et absolutt «beste trekk», og han så dermed «vitenskapelig» på spillet og lette etter dette trekket, uansett hvem han satt overfor. Dette ses som en avgjørende forskjell i forhold til hans store konkurrent Lasker, som oppfattet sjakkspillet som en «kamp», hvor det riktige trekk var det som førte til en stilling motstanderen ikke fant seg godt til rette i.
Utover å være forfatter av flere bøker, var Tarrasch en flittig bidragsyter til forskjellige sjakktidsskrifter. Hans kommentarer her var ofte så skarpe og bitende at det kom til langvarige uoverensstemmelser med de angrepne, som f.eks. med wiener-stormesteren og -sjakkforfatteren Georg Marco og med Aaron Nimzowitsch.
På begynnelsen av 1930-tallet utga Tarrasch sitt eget tidsskrift (Tarraschs Schachzeitung). Hans store anseelse betydde at han tross sin jødiske avstamning kunne utgi det helt frem til sin død. Nasjonalsosialistene våget ikke i den tidlige fase etter deres maktovertakelsen å forby det, og ettersom hans sønn var falt på Tysklands side under krigen, kom Tarrasch dessuten inn under en unntaksbestemmelse i lovgivningen om jøders (manglende) rettigheter, som på dette tidspunkt stadig var gjeldende.
Tarraschs død betydde – sammen med nazistenes omorganisering av det tyske sjakkliv, jødenes utelukkelse fra sjakklivet og forfølgelsen av dem, og selvfølgelig også sammen med den følgende verdenskrig, som kostet mange sjakktalenter livet – at Tyskland mistet sin lederposisjon i sjakkverdenen og senere ikke har kunnet gjeninnta den.
Sammenstøt med den «hypermoderne sjakkskole»
Anført av Nimzowitsch, Richard Réti og Savielly Tartakower ble det fra omkring 1913 fremført nye teorier, som ofte formet seg som angrep på Tarraschs lære, og som i lang tid satte hans enorme innsats og betydning i skyggen. Mange moderne mestere anser imidlertid Tarrasch for å være mindre dogmatisk enn han har fått ry for, i sær hva spillet på brettet angår. For eksempel vant Tarrasch med svart følgende parti med fransk åpning mot Paulsen i Nürnberg (1888):
1. e4 e6 2. d4 d5 3. e5 c5 4. c3 Sc6 5. Sf3 Db6 6. Ld3 (Tarrasch forsyner sitt neste trekk 6 ... cxd4 med et utropstegn og påpeker,  6 ... Ld7 tillater 7 dxc5 med godt spill) cxd4 7. cxd4 Ld7 8. Le2 Sge7 9. b3 Sf5 10. Lb2 Lb4+ 11. Kf1 Le7 12. g3 a5 13. a4 Tc8 14. Lb5 Sb4 15. Lxd7+ Kxd7 16. Sc3 Sc6 17. Sb5 Sa7 18. Sxa7 Dxa7 19. Dd3 Da6 20. Dxa6 bxa6 21. Kg2 Tc2 22. Lc1 Tb8 23. Tb1 Tc3 24. Ld2 Tcxb3 25. Txb3 Txb3 26. Lxa5 Tb2 27. Ld2 Lb4 28. Lf4 h6 29. g4 Se7 30. Ta1 Sc6 31. Lc1 Tc2 32. La3 Tc4 33. Lb2 Lc3 34. Lxc3 Txc3 35. Tb1 Kc7 36. g5 Tc4 37. gxh6 gxh6 38. a5 Ta4 39. Kg3 Txa5 40. Kg4 Ta3 41. Td1 Tb3 42. h4 Se7 43. Se1 Sf5 44. Sd3 a5 45. Sc5 Tc3 46. Tb1 Sxd4 47. Sa6+ Kd8 48. Tb8+ Tc8 49. Tb7 Ke8 50. Sc7+ Kf8 51. Sb5 Sxb5 52. Txb5 Ta8 53. f4 a4 54. Tb1 a3 55. f5 a2 56. Ta1 Ta4+ 57. Kh5 Kg7 58. fxe6 fxe6 59. Tg1+ Kh8 60. Ta1 Kh7 61. Tg1 a1(D) 62. Tg7+ Kh8 0-1
De fleste tilskriver imidlertid Nimzowitsch denne form for anti-dogmatisk og hypermoderne oppfinnsomhet, da han spilte slik mot Salve nesten et kvart århundre senere (i Karlsbad 1911).
Sjakkoppgaver
Tarrasch beskjeftiget seg også teoretisk med sluttspill og komponerte bl.a. noen studier, som det følgende eksempel illustrerer:
Løsning:
1. Kc3 Kf2
2. Kd4 Kf3
3. Ke5 Kg4
4. Kf6 Kh5
5. g8D! frigjør g7 med et offer Lxg8
6. Kg7 Kg5
7. h3! ventetrekk Kh5
8. h4 trekktvang Hvit vinner.
Etter ett trekk med kongen blir løperen slått, og bonden når sitt forvandlingsfelt. <br style="clear:both;" />
Nicolaus Poda von Neuhaus
Nicolaus Poda von Neuhaus (født 4. oktober 1723 i Wien, død 29. april 1798 dsmmre sted) var en østerriksk entomolog og jesuitt.
Liv og virke
Han begynte sine akademiske studier i 1739 ved universitetet i Wien. I 1740 ble han med i jesuittordenen. Han studerte videre i Leoben (1742), Klagenfurt (1743–1746), Judenburg (1747), videre studier av matematikk i Wien (1748–1749) og teologi fra 1750 til 1753.
Etter å ha fullført sine studier i Judenburg i 1754, underviste han i Klagenfurt (1755), Linz (1757) og deretter ved jesuittenes universitet i Graz (1758–1765). Der ble han også kurator for observatoriet, og la grunnlaget for en naturhistorisk samling. Fra 1766 til 1771 var han professor i matematikk og fysikk ved Bergakademie Schemnitz i Ungarn, nå Slovakia.
Etter opphevelsen av jesuittordenen i 1773 bosatte Neuhaus seg i Wien. Derfra publiserte han ingenting under eget navn, men man antar at han sammen med Ignaz von Born (1742–1791) utga Monachologia ... (1783), under pseudonymet Physiophilus. Det er en satire, i form av et naturhistorisk arbeid.
Poda var skriftefar for keiser Leopold II.
I tillegg til en samling av mineraler, etablerte han en viktig samling av insekter, den er imidlertid gått tapt.
Vildanden (1976)
Vildanden (tysk: ) er en vesttysk-østerriksk spillefilm fra 1976 regissert av Hans W. Geißendörfer. Han skrev også manuset. Det litterære forelegget var Henrik Ibsens skuespill, Vildanden, fra 1884. I hovedrollen som Werle ser vi Bruno Ganz.
Om filmen og skuespillerne
Den ble spilt inn i begynnelsen av 1976.
Sannsynligvis ble filmen på grunn av Jean Sebergs medvirkning også vist i USA påfølgende år med tittelen The Wild Duck.
For DDR-skuespilleren Martin Flörchinger var det den første filmen siden han flyttet til Vest-Tyskland i 1976. For den amerikanske filmstjernen Jean Seberg, som bodde og arbeidet i Europa, ble Gina Ekdahl hennes siste fullførte filmrolle.
Handling
Konsul Werles sønn, Gregers, vender tilbake til barndomshjemmet etter et langt fravær. I et selskap, som hans far holder, får han vite at konsul Werle rundhåndet hadde understøttet familien Ekdahl. Gregers, som har tatt med seg sin ungdomsvenn Hjalmar Ekdahl, vet også hvorfor: Konsulen hadde trukket gamle Ekdahl inn i en affære og ruinert ham. Dessuten hadde han hatt et forhold med hans kone. Derfor utelukker ikke Gregers at lille søte Hedvig Ekdahl ikke er datteren til Hjalmar, men til hans far - og at hun således er hans halvsøster. Kvalm av farens oppførsel drar Gregers til Ekdahls for å få dem til å åpne øynene. Han vil avsløre sine mistanker til Hjalmar og bryte med sin egen far, men Ekdahls vil ikke vite noe av disse uttalelsene. De vil beholde sin uvanlige livsinnstilling. Hjalmar viser seg ved nærmere ettersyn å være både livssvak og livsudyktig. Familien blir nesten utelukkende forsørget av den flittige enkefruen Gina Ekdahl. Hjalmar fortaper seg i sine dagdrømmer, sitt dyrehold, deriblant en tam villand, og sine «oppfinnelser», som antar stadig mer skurrille og absurde former.
Når konsul Werle kommer innom en dag for å overtale sønnen sin til å komme hjem, bryter Gregers helt med ham. Han vil nå at Hjalmar Ekdahl skal fortelle hele sannheten, men blir avholdt fra å gjøre dette på grunn av etterprøvbare argumenter fra Gina og doktor Relling. Mer og mer framstår Hjalmars livsløgner som viktige for hans overlevelse. Til slutt kommer det til et drama med dødelig utfall.
Anmeldelser
I Lexikon des Internationalen Films står det: «Håndverksmessig dyktig Ibsen-filmatisering av H.W. Geißendörfer, atmosfærisk tett og skuespillmessig severdig, men her og der påfallende glatt og sterilt».
Hellmuth Karasek fra Der Spiegel vurderte filmatiseringen ut fra aspektet til forbundsdagsvalget i 1976. I hans anmeldelse den 20. september 1976 står det på side 215: ''«Når Ibsens dramaer fra den realistiske perioden er fanfarer (for kvinnefrigjøring, mot de råtne Samfundets støtter, mot de politiske og private livsløgnene, så virker den senere Vildanden i beste fall som en dempet trompet, et bønneskrift for den dumme formålsløse subbingen rundt mot den nye idealiseringen. Geißendörfer har med Die Wildenten tilsynelatende filmet den nyeste stemnningen i Vesten, nostalgi, en grunn til - ikke bare å velge CDU, men nettopp denne Ibsen? [...] Dog unngår Geißendörfers skjønne, rolig og presise skuespillerfilm slike parallell-kortslutninger ved at han - i motsetning til teateret - kan gjøre en virkelig tolvåring (fri for enhver barnekitsch, rørende Anne Bennent) til egentlig heltinne, men også til et virkelig offer i sin film. Og denne jenta er med sitt forløyne/sløve, loslitte/idylliske barndomshjem like beseiret som verdensforbedreren Werles hyklerske kjærlighet (som Ibsen ikke kritiserer reformiveren til), men det faktum at denne reformiveren foregår moralsk istedenfor økonomisk. Bruno Ganz spiller derfor ikke bare knølen, som drukner sine egne svakheter og hemninger med puritanske krav til sine ofre - han spiller også (og dette er hans tragedie) den eneste som elsker den lille Ekdahl: inderlig som en bedre fremtid»''.
Lexus
Lexus er Toyotas merke for luksuskjøretøy. Bilene selges i Nord-Amerika, Midtøsten, Europa, Afrika, Latin-Amerika, Asia og Oseania. I USA er Lexus et av de mest solgte luksusbilmerkene.
Siden starten i 1989 har Lexus vært kjent for å lage svært driftssikre biler og gi god kundeservice. Bilmerket har flere ganger blitt kåret til det mest driftssikre bilmerke av det amerikanske J.D. Power i sine årlige bilundersøkelse.
Ideen bak Lexus kom i 1983, da Toyota-sjefen Eiji Toyoda holdt et hemmelig møte hvor han spurte «Kan vi lage en luksusbil som kan konkurrere med verdens beste?». Svaret kom i det topphemmelige prosjektet F1 (Flagship No. 1). F1 ble senere kjent som Lexus LS400. Det var Hondas vellykkede lansering av luksusmerket Acura tre år tidligere som inspirerte Toyota-ledelsen.
I 1985 dro produktutviklere fra Toyota til USA for å gjennomføre markedsundersøkelser på det amerikanske luksusbilmarkedet. Flere av dem leide hus i Laguna Beach i California for å observere livsstilen og væremåten til USAs rike og mektige. De konkluderte med at dersom merket skulle bli en suksess, måtte de ha en separat salgskanal.
Året etter fikk Toyotas faste reklamebyrå Saatchi & Saatchi i oppgave å navngi det nye bilmerket. Alexis seilte raskt opp som favorittnavnet, og etter en omrokering av bokstavene ble det Lexus.
I 1997 satt Lexus opp en båtbyggingsavdeling.
I 2002 produserte de en konseptbil, Lexus 2054, til filmen Minority Report. I 2005 ble denne bilen også benyttet i filmen The Island.
Lexus i Norge
Lexus ble først ordentlig introdusert i Norge høsten 1999 med bl.a. egen forhandler på Skøyen i Oslo. Ved introduksjonen var IS 200, GS 300 og LS 400 med i tilbudet for det norske markedet. Lexus selges i dag gjennom Lexus Oslo som holder til i Vitaminveien 4 i Oslo.
I august 2007 fikk Lexus separat forhandleranlegg i Oslo, deretter fulgte Tromsø, Bergen, Stavanger og Trondheim. Lexus finnes også i Kristiansand, Ålesund, Asker og Bærum, Romerike og Vestfold.
I 2006 ble det solgt 137 Lexus i Norge. Salgsmålet for 2007 var 230 biler, 300 i 2010 og 700 i 2012. Fra 2012 har Lexus i Norge stort sett bare tatt inn hybridmodeller. I 2016 ble det solgt 1 163 Lexusmodeller i Norge.
Modelltilbudet i 2017 omfatter: CT200h, IS 300h, GS 300h, GS 450h, GS F, LS 600h, LS 600hL, NX 300h, RC 300h, RC F, RX 450h og LC 500.
Modellutvalget i 2022 inkluderer: UX 300e, UX 250h, NX 450h, RX 450h, RX 450h L, ES 300h, LS 500h, LC 500, LC 500h, LC CV 500, LC CV 500 og RC F.
Lexus CT 200h
Lexus CT er en kompakt bil på lik linje med VW Golf og Toyota Corolla / Auris. CT er basert på plattformen til Toyota Prius og deler blant annet motor og girkasse med Prius. Motoren er en firesylindret 1,8-liters som yter 136 hk. Girkassen er trinnløs. CT ble bare levert som hybrid men med ulike utstyrsversjoner. CT 200h kom på markedet i 2011.
Lexus UX
UX er Lexus sin første rene elbil og minste modell per 2021. Mens modellen UX 250h er en hybridbil, er UX 300e fullelektrisk. 250h kan leveres med firehjulstrekk mens 300e kun er forhjulsdrevet. Elbilen yter 204 hk og skal kunne gi 310 km (WLTP) rekkevidde mellom ladinger.
Lexus IS
Lexus IS er en mellomstor, sportslig sedan. Modellen ble laget som en modell under ES, og konkurrerer med BMWs 3-serie og Mercedes-Benz C-klasse. Toyota Altezza ble først lansert i Japan i oktober 1998, Lexus IS 200 i Europa i 1999 og Lexus IS 300 i Nord-Amerika i 2001. Andre generasjon Lexus IS (2006-modell) ble lansert høsten 2005.
I tillegg til sedanmodellen kom IS 300 i stasjonsvognversjon med 5 dører, kalt SportCross. Den hadde en 6-sylindret bensinmotor på tre liter, femtrinns, automatisk girkasse med mulighet for manuelle, sekvensielle girskift med hendler under rattet (E-shift). IS200 SportCross kom med 6 sylindret bensinmotor på 2 liter og sekstrinns, manuell girkasse.
Lexus RC / RC F
RC tilsvarer coupeutgaven av Lexus IS. Modellen leveres som RC 300h med 2,5-liters firesylindret hybridpakke, samt RC F med 5,0 V8.
Lexus ES
Lexus ES 250 var en mellomstor sedan produsert av Toyotas Lexus-divisjon fra 1989. Bilen var bygget på en Toyota Camry, og er utstyrt med en V6-motor og automatgir. Frem til Lexus IS ble lansert i 1998, var dette Lexus' minste modell.
Den første utgaven som kom i 1989 het ES 250, som skulle symbolisere motorvolumet på 2,5 liter. I 1992 ble bilen designet fullstendig på nytt, med navnet ES 300. Den hadde nå fått en 3L motor med 185 HK. Tredje generasjon ES ble lansert i 1997. Bilen hadde nå fått en ny 3L V6-motor med 200 HK. Til tross for at den var noe lenger enn forgjengeren, veide den betydelig mindre. I 1999 ble bilen utstyrt med en større motor på 210 HK, og fikk en facelift i 2000. To år senere ble fjerde generasjon lansert. Bilen var nå blitt betydelig større og mer luksuriøs, fordi de sportslige egenskapene nå ble tatt hånd om av nye Lexus IS. I 2003 ble den utstyrt med en ny motor, en 3,3L V6 med 218 HK. Navnet ble derfor endret til ES 330. I 2005 gjennomgikk den en oppgradering, hvor blant annet grillen ble kraftig forandret. 2007-modellen ble lansert på Chicago Auto Show i Chicago i februar 2006. Motoren var blitt ytterligere forstørret til en 3,5L V6 med 272 HK. Det har gitt bilen dens nye navn, ES 350.
Lexus ES ble verdens tredje mest kjøpte luksusmodell i 2006 med 67 251 enheter. Økningen var på 11% og det førte modellen opp fra femteplassen den hadde i 2005.
Lexus LS
Lexus LS er den første modellen siden i begynnelsen.
LS er en fullstørrelse sedan i samme segment som Mercedes-Benz S-klasse og BMW 7-serie. Bilen er nesten 5 m lang, svært langt for en sedan. Den er blant de mest stillegående i sin klasse. Modellen ble utnevnt til «2007 World Car of the Year» under New York International Auto Show.
Lexus LS460 finnes også i hybridversjon med modellbetegnelsene LS 600h og LS 600hL. LS 600hL er 5,15 meter lang og veier 2.430 kg. Den totale motoreffekten er 445HK. Bilen akselererer fra 0 til 100 km/t på 6,3 sekunder og forbruket ved blandet kjøring er 0,93 l/mil.
Den første modellen ble lansert i 1989 og var i produksjon til 1994. Den var utstyrt med en V8-motor på 4 L, og fikk derfor navnet LS 400. I lanseringsåret ble bilen kåret til «Årets bil» av magasinet Wheels. I 1993 fikk bilen kollisjonsputer som standard også i passasjersetet, større hjul og en rekke andre forbedringer. Andre generasjon Lexus LS ble lansert i 1994. Den fikk en stor oppgradering i design.
Lexus NX
NX er en størrelse mindre enn RX. Den har mye til felles med Toyota RAV4, blant annet plattform. Bilene bruker den samme firesylindrede 2,5-literen, trinnløse girkasse og elektrisk bakhjulsdrift. Ny NX 450h fra 2022 er ladbar hybrid og har 309 hk i systemeffekt. 2022-modellen deler plattform med siste generasjon Toyota RAV4.
Lexus RX
Lexus RX er selskapets SUV i familiebilsegmentet. Modellen er nå inne i sin fjerde modellrekke. RX 300 ble introdusert i år 2000. Denne hadde en 3-liters V6. I dag finnes det bare hybridversjoner med V6-motor i Norge. RX er en mellomstor SUV og hovedkonkurrentene er Mercedes-Benz ML, BMW X5, Audi Q7, Volvo XC90, Volkswagen Touareg og Porsche Cayenne.
2000 - 2003 : RX 300 (XU10)
2003 - 2009 : RX 330, RX 350 og hybridversjonen RX 400h (XU30). Hybriden brukte en 3,3-liters V6 og hadde elektrisk bakhjulsdrift. 400h hadde trinnløs automatgir og til sammen 272 hk.
2009 - 2016 : RX 450h (AL10). Den tredje generasjonen ble i Norge kun solgt som hybrid, men enkelte privatimporterte utgaver av RX 350 finnes også. Som forgjengeren 400h hadde 450h elektrisk bakhjulsdrift og trinnløs automatgir.
Lexus GX
Med andre utstyrsnivåer og motoralternativer markedsføres Lexus GX under navnet Toyota Land Cruiser Prado i Australasia og Toyota Land Cruiser 120 i Europa.
Lexus LX
Lexus LX 450 var den første LX modellen. Den var basert på sjette generasjon Toyota Land Cruiser 80. LX 450 ble lansert for å ta opp konkurransen på USA-markedet med Land Rover/Range Rover. LX 450 har en rekkesekser som utviklet 212 HK.
De ble solgt mer enn 5 000 enheter i 1996 og i 1997 over 9 000. I 1998 overtok LX 470.
Lexus LX 470 er en luksus-SUV som ble lansert i 1998. Modellen er bygd på den konvensjonelle måten med ramme og hel bakaksel. Den har gjennomgått mindre modifikasjoner både interiør- og eksteriørmessig i løpet av disse årene. Den opprinnelige LX hadde 16” hjul, dagens har 18”. Bilen har kontinuerlig drift på alle fire hjul med låsbar bakaksel- og senterdifferensial.
LX har hele tiden vært utstyrt med Lexus største motor og hatt betegnelsen LX 470 som henviser til en V8 motor på 4,7 liter har variable ventiltider og utvikler 268 HK (DIN) v/5.400 o/min, mens maksimalt dreiemoment er 328 Nm v/3.400 o/min. LX har en automatisk, femtrinns girkasse med reduksjonsgir og akselererer fra 0 til 100 km/t på 9 sekunder.
LX er 4,89 m lang, 1,94 m bred og 1,85 meter høy. Vekt kjøreklar er 2 585 kg. Lexus LX leveres som 8 seter.
Den store LX plasseres i klasse med Cadillac Escalade, Infiniti QX56, Mercedes-Benz G og GL og Range Rover. I enkelte markeder, blant annet i Norge, er modellen inntil 2006 markedsført som Toyota, med navnet Land Cruiser 100. Lexus LX 470 2007 er siste modellår.
Lexus LX 570 ble presentert 4. april 2007 og markedsføres f.o.m modellåret 2008. Den nye modellen er utstyrt med den største Lexusmotoren noensinne, en 5,7 l V8 maskin som utvikler 381 HK i kombinasjon med en sekstrinns automatisk girkasse som også kan betjenes sekvensielt. Modellen har en del utstyrsdetaljer felles med LS 460, blant annet klimaanlegg med fire soner og Mark Levinson surroundanlegg med disklager og 19 høyttalere.
Lexus LC
Lexus LC er merkets sportskupe eller Grand Tourer som det heter på engelsk. Den leveres med 3,5 V6 hybrid eller 5-liters V8. Bokstaven h forteller at bilen er en hybrid. LC 500 uten h har en 10-trinns automat og en motor som yter 477 hk. LC finnes som kupe med fast tak samt en cabrioletversjon som kalles LC CV. Lexus LC kom i 2017.
Lexus LFA
Lexus LFA ble produsert i perioden 2010-2012. LFA er en superbil med V10-motor som yter 560 hk. Det ble planlagt og produsert kun 500 LFA. Dette gjør bilen til en sjelden og ettertraktet bil i dag. Det finnes Lexus LFA på norske skilt. Antallet er ukjent, men en LFA hører hjemme i Stavanger og har deltatt på en rekke utstillinger og show.
LY 650
LY 650 er en luksuslystbåt bygget av Lexus i USA, designet av italienske Nuvolari Lenard. Båten er 20 meter lang og har køyeplass til seks personer. Prislappen er 450 millioner yen (4,17 millioner amerikanske dollar).
Forening
Forening eller selskap er en ikke-kommersiell organisasjon, sammenslutning eller et samfunn av fagpersoner eller interesserte som har en felles interesse, sak eller et fagområde de ønsker å fremme, gjerne av en kulturell eller uegennyttig karakter. I dagligtale brukes selskap om en gruppe personer i en festlig sammenkomst, for eksempel et bursdagsselskap.
Selskap
Ordet selskap er dannet av det gamle tyske selle, det vil si «kamerat», og betyr opprinnelig «en samling av venner». På gammelnorsk het det selskapr.
Det engelske ordet company kommer fra latinske kompanium, «brødreselskap», og brukes både om fellesskap, foreninger og ikke minst kommersielle selskaper. Den norske varianten kompani brukes på samme måte om lag og firmaer med flere eiere, og dessuten i militæret om en avdeling av soldater. Ordet parti betyr opprinnelig del eller part av noe, og brukes på samme måte som selskap både om «en samling meningsfeller» og på engelsk også om «fest» i formen party.
Før ble gjerne uttrykket Selskap brukt om slike foreninger som for eksempel vitenskapelige selskap eller litterære selskap for bokinteresserte. På engelsk blir et slikt selskap kalt society etter det latinske societas. Katolske ordenssamfunn og hemmelige foreninger kan også omtales som selskap, deriblant Jesuittordenen, som på latin kalles Societas Jesu, det vil si «Jesu Selskap», og Guds ords selskap.
Fra slutten av 1700-tallet og framover oppstod det i en rekke vitenskapelige akademier og selskaper i Europa, alt fra Royal Geographical Society til Selskapet for Psykisk Forskning og Det tyske selskap for rasehygiene. Også i Norge er det mange eksempler på samfunn og ideelle foreninger med ordet selskap i navnet, deriblant Det Kongelige Selskap for Norges Vel, Norsk-Tysk Selskap, Norsk Fysisk Selskap, Norsk Astronomisk Selskap, Norsk Skipsfartshistorisk Selskap, Norsk Selskab til Skibbrudnes Redning, Norsk Bok- og Bibliotekhistorisk Selskap, Norsk Fuchsia Selskap og koret Oslo Chorale Selskap.
Klassifisering
I Enhetsregisteret (i Norge) defineres «ideell organisasjon» som «konsumentorienterte organisasjoner uten profittformål» – enten private eller offentlige.
Søndfjords Avis
Søndfjords Avis var en avis som ble utgitt i Florø i Sogn og Fjordane. Avisa kom ut første gang i 1898 og var organ for partiet Venstre. Avisa gikk inn i 1909.
Ansvarlig redaktør
Ansvarlige redaktører i Søndfjords Avis:
Hélène Delmée
Hélène Delmée (født 16. mai 1987) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Fairmont State University
I 2006 var det i alt 7 417 studenter og 666 vitenskapelig ansatte ved FSU, og skolepengene dette året var på US$ 4 538 for studenter hjemhørende i West Virginia.
Foruten de klassiske profesjonsutdanningene innen undervisning, sykepleie osv, tilbyr FSU to unike kurs:
Madison County (Virginia)
Madison County er et fylke i den amerikanske delstaten Virginia.
Porto Ferreira
Porto Ferreira er en kommune i delstaten São Paulo i sørøstregionen av Brasil.
Jackson Parish
Jackson Parish er et fylke i den amerikanske delstaten Louisiana. Det ligger nord i staten og det grenser mot Lincoln Parish i nord, Ouachita Parish i nordøst, Caldwell Parish i sørøst, Winn Parish i sør og mot Bienville Parish i vest.
Jackson Parish totale areal er 1 503 km² hvorav 27 km² er vann. I 2010 hadde fylket 16,724 innbyggere. Administrasjonssenteret ligger i byen Jonesboro.
John Olav Nilsen & Nordsjøen
John Olav Nilsen & Nordsjøen er et band fra Bergen som består av John Olav Nilsen, Einar Vaagenes, Lars Eriksen og Mikael Kanstad, som ble innlemmet på et senere tidspunkt. De fleste medlemmene i bandet spilte tidligere sammen i bandet John Olav Nilsen & Gjengen.
Bandet ble startet i 2016. Musikken befinner seg i den musikalske sjangeren poprock.
Historikk
John Olav Nilsen, Einar Vaagenes og Lars Eriksen spilte tidligere sammen i bandet John Olav Nilsen & Gjengen.
Den første utgivelsen til John Olav Nilsen & Nordsjøen var singelen «Inn i min tid», som ble utgitt 18. november 2016. Albumet Nordsjøen ble utgitt 17. februar 2017. Etter albumslippet ble singelen «Sjansen i havet» remikset av Marius Våreid og elektronikamusiker Burning God Little. Bandet gjennomførte en norgesturné i etterkant av utgivelsen og spilte på en rekke festivaler sommeren 2017.
Bandet ga ut et livealbum, John Olav + Victoria (Live fra Victoria), den 9. mars 2018. Albumet ble innspilt under en konsert på Victoria Pub i Bergen under festivalen VillVillVest høsten 2017.
Quiz
Quiz eller kviss er en form for spørrekonkurranse der deltakerne konkurrerer om å svare riktig på flest mulig av spørsmålene som deles ut eller stilles av en leder, som gjerne kalles «quizmaster». Det er vanlig at deltakerne danner lag som konkurrerer mot hverandre. Quiz regnes av mange som en sosial aktivitet, og blir ofte brukt i ulike arrangementer for å skape fellesskapsfølelse og glede.
Spørsmålene i en quiz kan handle om hva som helst. En skiller gjerne mellom temaquiz og allmennkunnskap. Quizen foregår som oftest ved at svarene skrives ned underveis, og rettes etterpå.
Det er også vanlig å dele spørsmålene inn i ulike kategorier og vanskelighetsgrader, alt etter om de er enkle eller vanskelige og hvilket tema de handler om. En vanlig inndeling er å dele alt som kan spørres om inn de åtte hovedkategoriene «finkultur», «populærkultur», «verden», «historie», «livsstil», «sport og spill», «natur og vitenskap» og «samfunn og dagligliv».
Quiz i Norge
Hvert år arrangeres det NM i quiz, og denne konkurransen består av tre konkurranser: individuell (100 spørsmål), par (100 spørsmål) og femmannslag (125 spørsmål).
Internasjonale mesterskaper
Hvert år, vanligvis i juni, arrangeres Verdensmesterskapet i quiz. Denne konkurransen er individuell og består av 240 spørsmål fordelt i åtte hovedkategorier, og alle spørsmålene er stilt fra et internasjonalt ståsted, slik at deltagerne stiller likt, uavhengig av hvilket land de kommer fra.
Annethvert år arrangeres det EM i quiz, og Norge har opp gjennom årene gjort det veldig bra i dette mesterskapet, selv om vi ikke ligger helt øverst.
Neustadt i Sachsen
Neustadt i Sachsen er en by i Landkreis Sächsische Schweiz-Osterzgebirge i Direktionsbezirk Dresden i den sentrale delen av Fristaten Sachsen. Neustadt ligger i Neustadt-dalen mellom fjellkjedene Hohwald og Ungerberg i nærheten av grensen til Tsjekkia og har 14 203 innbyggere (31. desember 2008).
Neustadt i Sachsen var en by i Kreis Sebnitz fra 1952 til 1990, og i Landkreis Sebnitz fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.
Kalamdalen
Kalamdalen er en dal nær utspringet til Swatelva øverst i Swatdalen i Swat (Pakistan). Administrativt ligger dalen i Khyber Pakhtunkhwaprovinsen.
Om lag 29 km fra Bahrein, om lag 2000 meter over havet, åpner dalen seg og gir plass til et lite, men fruktbart platå over elva. I denne dalen kommer også elvene Ushu og Utrot inn i Swatelva. Fra Matiltan, hvor det også er et kraftverk, er det utsikt til Falaksir (5918 moh.) og en annen topp, den er uten navn, på 6096 moh. Byen Kalam ligger om lag 100 km fra Mingora, største byen i Swat.
I dalen snakker man kalam, et språk som også brukes av fjellfolk i Upper Dir og som derfor totalt brukes av et par hundre tusen mennesker.
Lichniopsoides
Lichniopsoides er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Ornipholidotos
Ornipholidotos er en artsrik slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Lichniopsoides
Utseende
En middelsstor (12 millimeter), gulbrun oldenborre. Forkroppen er tett hårete. Antennene er ti-leddete med en seks-leddet vifte. Dekkvingene spriker noe og dekker ikke midtlinjen av bakkroppen.
Ornipholidotos
Utseende
Nokså små (vingespenn 32-36 millimeter), spinkle sommerfugler med avrundede vinger uten stjerter eller utskudd. Oversidens grunnfarge er hvit til kremfarget, ofte med mørke ytterkanter. Vingene er ofte delvis gjennomsiktige.
Lichniopsoides
Utbredelse
Arten er utbredt i Argentina.
Ornipholidotos
Levevis
For i alle fall noen arter ser det ut til at larvene lever av blågrønnbakterier. Disse sommerfuglene er skogsinsekter.
Utbredelse
Slekten er utbredt i Afrika sør for Sahara.
Sphondylia
Sphondylia er en slekt av biller som hører til gruppen trebladbiller (Megalopodidae).
Utseende
Middelsstore (ca. 10 millimeter), avlange, blanke, gule og svarte trebladbiller. Oversiden er fint punktert med tette med nokså korte hår. Antennene er tynne, omtrent så lange som hode + pronotum, utvidet i den ytre delen og tydelig sagtakkede. Pronotum er bredere enn langt, rundet. Dekkvingene er jevnbrede, noe mindre enn dobbelt så lange som til sammen brede. Beina er nokså korte og kraftige.
Utbredelse
Slekten er utbredt i Afrika, mest i den dørlige delen, men slekten er kjent nord til Nigeria og Kamerun.
Nykirke stasjon
Nykirke stasjon var en jernbanestasjon på Vestfoldbanen i Horten kommune i Vestfold. Stasjonen åpnet i 1881 med strekningen fra Drammen til Larvik. Stasjonen ble nedgradert til stoppested i 1969 og holdeplass i 1971. Holdeplassen mistet persontrafikken i 1973 og ble nedlagt i 1978. Linjetraseen ved Nykirke ble lagt om i 2001, og Nykirke-navnet brukes fra 2001 om et kryssingsspor på denne traseen ved posisjon 92,75 km. Dette er et stykke nordvest for tettstedet Nykirke, der stasjonen lå.
Nykirke stasjon hadde en stasjonsbygning for mellomstasjon av 3. klasse, i likhet med Eidanger, Lauve og Borre. Bygningen ble revet i 1989.
Willow Grove (Pennsylvania)
Willow Grove er et folketellingsutpekt sted (CDP) i Montgomery County i delstaten Pennsylvania i USA. Det er en nordlig forstad til Philadelphia. Det var 15 726 innbyggere ved folketellingen i 2010. Tettstedet ligger i Upper Dublin Township, Abington Township og Upper Moreland Township. Willow Grove var en gang kjent for Willow Grove Park, en fornøyelsespark som var åpen fra 1896 til 1976. Nå ligger Willow Grove Park Mall på det samme stedet. Willow Grove regnes som en forstad til Philadelphia med store mengder detaljhandel og kontorlokaler.
Naval Air Station Joint Reserve Base Willow Grove lå nordvest for Willow Grove CDP i Horsham Township. NAS JRB Willow Grove overgikk til Horsham Air National Guard Station i september 2011.
Faulkner University
I 2006 var det i alt 2.625 studenter og 147 vitenskapelig ansatte ved Faulkner, og skolepengene dette året var på US$ 11.565 per år.
Studiene tilbys opp til Mastergradsnivå samt høyere profesjonsstudier (First Professional). Til undervisningssentrene hører Harris College of Business og Thomas Goode Jones School of Law.
Bajo Chirripó indianske territorium
Bajo Chirripó indianske territorium er et territorium for cabécar-folket øst i Costa Rica, hovedsakelig i den sørlige delen av kantonen Matina i provinsen Limón. Territoriet har om lag 8 000 innbyggere (2008), og dekker et areal på 19 683,295 km².
Imboden
Imboden ( il Plaun på retoromansk ) er et landskap og et forvaltningsdistrikt (tysk Bezirk Imboden, retoromansk dertgira Plaun) i den sveitsiske kantonen Graubünden. Landskapet ligger ved sammenløpet av Vorderrhein og Hinterrhein, som danner Rhinen i kommunen Tamins. Imboden ligger dermed ved inngangen til disse to kildeelvenes daler, Surselva i vest og Hinterrheindalen (Sutselva) i sør. De resterende nabodistriktene er Plessur og Landquart i øst. Dessuten grenser Imboden til kantonene Glarus og St. Gallen i nord, men på grunn av fjellkjeden Glarner Alpen fins det ingen direkte trafikkforbindelse dit.
Bajo Chirripó indianske territorium
Territoriet omfatter landsbyene Namaldi, Palmera (Catsäqibi), Dyey, Tcucäläri (Sirinachi), Saseyn og Nimari de Saseyn.
Imboden
Imboden har et areal på 203 km² og en befolkning på 17 700. Området har vært overveiende retoromansktalende (en blanding av sutsilvan- og sursilvan-dialekten) helt opptil siste halvdel av 1900-tallet (46 % i 1980, 29 % i 1990). I praksis kan dialekten i Imboden innordnes under sutsilvan-dialekten, men i det skriftlige har befolkninga her tradisjonelt benytta seg av sursilvan-dialekten. Selv om en stor del av befolkningen fremdeles forstår retoromansk, bruker nå bare 9 % det som førstespråk. Resten har gått over til (eller alltid snakket) tysk (80 %). Fire prosent snakker italiensk.
Bajo Chirripó indianske territorium
Navnet på territoriet, som betyr «Nedre Chirripó», kommer av at det befinner seg ved den nedre delen av løpet til elva Chirripó.
Imboden
Distriktene i Graubünden er rent administrative enheter. Imboden består av to kretser (Kreise) og sju kommuner (Gemeinden), som har stor grad av politisk selvstyre. Disse er:
Alle befolkningstall og språkandeler bygger på folketellingen fra 2005.
David O. Russell
David O. Russel (født 20. august 1958 i New York City) er en amerikansk filmregissør og manusforfatter.
Russel begynte karrieren sin med indiefilmer som Rays sommerferie (1994) og Flirting with Disaster (1996), før han fikk suksess med Tre konger (1999). Han har også regissert I Heart Huckabees (2004), og den Oscar-nominerte The Fighter (2010). Sistnevnte ble nominert til syv priser, inklusive beste regissør.
I 2012 er han aktuell med den romantiske dramakomedien Silver Linings Playbook – Kjærlighetens galskap, som er blitt nevnt som en kandidat til flere Oscar-priser.
Liverpool Sound Collage
Liverpool Sound Collage er en musikk-EP med Paul McCartney, utgitt i 2000.
Ibrahim Abouleish
Han utdannet seg i Østerrike, hvor han tok doktorgrad i farmakologi (1969). Abouleish ledet den farmakologiske forskningen ved Karl-Franzens-Universität Graz og bidro til utvikling av patenter for nye medisiner, blant annet for osteoporose og arteriosklerose. Han viste spesiell interesse for studiet av medisinske planter og urter.
Inspirert av Rudolf Steiner
Under utdannelsen i Østerrike ble Ibrahim Abouleish inspirert av europeiske tenkere som Johann Wolfgang von Goethe og ikke minst Rudolf Steiner. Studiet av Steiners åndsvitenskap satte i gang en stor forvandling i hans sjel. Han satte seg også inn i de ulike antroposofiske datterbevegelsene.
Han ønsket å bidra til en forvandling av landet når det gjaldt jordbruk og næringsliv, industri, kulturliv og sosiale forhold. For å få til dette måtte han virkeliggjøre antroposofien under egyptiske og islamske forhold, men uten å kopiere noen europeisk modell. Abouleish søkte et «levende islam» i tilknytning til en esoterisk understrøm. Arbeidet med antroposofien skulle virke fruktbart inn i hans religiøse bestrebelser som muslim. Slik kunne to åndelige «dannelsesbevegelser» strømme sammen: Islam og Rudolf Steiners åndsvitenskap.
Etablerte SEKEM i Egypt
I 1977 flyttet Abouleish tilbake til Egypt og kjøpte 70 hektar i ørken. Her grunnla han SEKEM, som konsernet heter. Navnet er hentet fra gammelegyptisk, og det betyr «solens livgivende kraft». Stedet ligger i nærheten av byen Bilbeis ca. 60 km nordøst for Kairo. Både gården og virksomhetene er blitt bygd opp med støtte og hjelp fra europeere, men initiativet og ledelsen lå hele tiden sterkt hos Abouleish. Han startet med biodynamisk landbruk. På 90 meters dyp hentet de opp fossilt drikkevann, og fra 50–60 meters dyp vann til vanning. Deretter startet beplantning av rader med casuarintrær som gir skygge. Og i skyggen kunne kompost anlegges. Dermed var et kretsløp satt i gang – det som skulle bli starten til en oase og en stor virksomhet i ørkenen. Først startet dyrkingen av urter og medisinske planter. Deretter korn, grønnsaker, poteter og bomull. To tilgrensende gårder ble også kjøpt. Overskuddet har hele tiden blitt pløyd tilbake i stadig nye virksomheter.
I SEKEM er det også etablert en rekke bedrifter. Disse lager klær av økologisk bomull, produserer medisiner, urter og teer, foredler mat og pakker inn frukt og grønnsaker som blir solgt i Egypt og eksporteres til Europa. Det medisinske senteret tar imot flere hundre pasienter hver dag. I tillegg finnes forvaltningen og et kurssenter. Rundt 2000 egyptere kommer daglig i buss og lastebiler til arbeidet i SEKEM! Både muslimer, koptere (kristne) og antroposofisk orienterte europeere arbeidet sammen. I tillegg er ca. 200 gårder i Egypt tilknyttet SEKEM, og til sammen utgjør dette mer enn 3000 hektar jord til biodynamisk jordbruk. I dag spiller SEKEM en viktig rolle i livet til rundt 10 000 innbyggerne i en rekke landsbyer innen 10 kilometers omkrets. Et holdingselskap har hånd om de mange underliggende bedriftene.
Antroposofi og Islam
Ifølge islamske prinsipper plikter man å ta vare på jorden, dyr, planter og mennesker. Et utall vers i Koranen pålegger en dette. Ibrahim Abouleish viste til at «vi må forstå at vi ikke eier jorden, men at vi kun er her for å forvalte den på best mulige måte. På en moralsk måte.» Dette gjelder også innen det menneskelig fellesskapet. Både muslimen og antroposofen strever etter livslang læring. Og siden den islamske kulturen er gjennomsyret av at Gud finnes, representerer ikke de biodynamiske preparatene noe merkelig. Utspredningen av preparatene faller sammen med bestemte bønnetider.
Et annet sentralt tema på SEKEM er fellesskapet i form av en krets. Hver morgen står alle medarbeiderne i en sirkel ute under åpen himmel: Ibrahim Abouleish, alle jordbruksarbeiderne, europeiske medarbeidere og gjester. Først tales i kor et vers av Rudolf Steiner på arabisk ("Das Schöne bewundern"). Hver person sier så helt kort hva han/hun gjorde i går og hva som skal gjøres i dag. Lignende kretser gjøres i skolen og blant produksjonsarbeiderne. Ved arbeidsukens slutt dannes en kjempestor ring eller to konsentriske. Som avslutning går alle forbi Abouleish og tar ham i hånden. Ifølge Abouleish er fellesskapsdannelse et sentralt tema i Islam.
Likeledes er kunst et viktig på SEKEM. Den sosiale organisasjonen er utviklet utfra et tregreningsprinsipp. Ingen foredrag eller seminarer begynner uten musikk. Hver vår og høst holdes det fest i SEKEMs eget amfiteater for alle medarbeidere, barn og mange gjester, både egyptiske og europeiske. Programmet består av musikk, skuespill, eventyr, eurytmi, sang og resitasjon og noen taler.
Anerkjennelse i verden
Det antroposofisk inspirerte utviklingsprosjekt er i dag kjent over store deler av Afrika, Europa og USA. SEKEM omtales på regjeringshold i land som Uganda og Pakistan, både som en modell og som et pilotprosjekt. SEKEM var også representert på Expo-2000-utstillingen i Hannover, der temaet var "Mennesket, natur, teknikk inn i det 21. århundre". Målet til Abouleish ved etableringen var at prosjektet også skulle tjene som et forbilde. Derfor valgte han å sette i gang et lutfattig område. Dette er i overensstemmelse med mottoet hans "Hvis du kan klare det her, kan du klare det hvor som helst".
Mathews County
Mathews County er et fylke i den amerikanske delstaten Virginia. Ved folketellingen 2010 besto befolkningen av 8 978 innbyggere. Dets fylkessete er Mathews.
Ibrahim Abouleish
Skandinavisk venneforening
Det er etablert en SEKEM Scandinavia venneforening. Slike finnes det allerede flere steder i Europa blant annet i Tyskland, Østerrike, Sveits og Nederland. Som en start på dette arbeidet kjøpte Ragnhild Nilsen i Global Faire Trade i 2006 opp 30 tonn biodynamisk dyrket bomull fra SEKEM for å produsere rettferdige håndklær for det norske markedet. Håndklærne er Demeter- og FairTrade-sertifisert.
Æresbevisninger
I 2003 mottok Ibrahim Abouleish og SEKEM Right Livelihood Award fordi han har klart å kombinere kommersiell suksess med sosial og kulturell utvikling av et samfunn. Han har også fått prisen "Outstanding Social Entrepreneur" av Schwab Foundation i 2004. Ibrahim Abouleish ble i 2006 utnevnt til rådsmeldem av World Future Council.
Rugratsfilmen
Rugratsfilmen er en amerikansk animasjonsfilm. Den ble lagd av Nickelodeon Movies og Klasky-Csupo og utgitt av Paramount Pictures i 1998. Filmen hadde norgespremiere våren 1999.
Handlingsreferat
Didi Pickles er gravid med sin andre baby, som hun tror kommer til å være en jente men alle andre tror det kommer til å være en gutt. Vennene kjører henne til sykehus når hun skal føde. Når barnet endelig blir født etter en montasje av tidligere liv, viser det seg å være en gutt - og de kaller ham Dil. Dil blir raskt en veldig bortskjemt og slem baby, gråter kontinuerlig for å få oppmerksomhet, hører ikke på foreldrene sine, holder alle lekene for seg selv, og nekter å dele med sin eldre bror Tommy. Etter en stygg krangel mellom Tommy og Dil om Tommys bamse, har faren Stu en samtale med Tommy om å være storebror og alt ansvaret han mener følger med, og forsikrer Tommy om at han en dag vil han være glad over å ha Dil som sin lillebror. Han gir også Tommy en medaljong med et bilde av Tommy og Dil teipet sammen og en klokke inni, som han kaller sitt "ansvar"
I mellomtiden stopper et sirkus-tog lastet med aper på en tog-stasjon slik at de ansatte kan få kaffe. Men apene tar kontroll over toget, og øker ved et uhell hastigheten, noe som får toget til å spore av og krasje i en skog. Når Dil forårsaker enda mer problemer, bestemmer foreldrene seg for å ta ham tilbake til sykehuset. Underveis stjeler Dil i hemmelighet Angelicas dukke som hun kaller for Cynthia, som følger etter dem for å få dukken sin tilbake igjen. De havner til slutt i skogen, hvor de innser at de at de ikke har noen anelse om hvor de egentlig befinner seg. De oppdager en hytte og går dit i håp om at noen der kan hjelpe dem hjem.
Men etter et møte med sirkus-apene, blir Dil tatt bort av dem. Tommy lover å finne Dil alene, etter at de andre blir enige om at de har det bedre uten Dil. I mellomtiden oppdager foreldrene at babyene deres er savnet, og forsøker å finne dem. Imidlertid blir dette en media-sensasjon med mange nyhetsreportere som stadig stiller de voksne spørsmål. En av disse, den arrogante og ufølsomme Rex Pester, opprører Stus bror Drew med vilje. Tommy finner Dil under en storm, men de blir tvunget til å søke ly under et tre. Tommy ønsker å ta vare på lillebroren sin, men Dil er egoistisk og drikker opp all melken, og beholder det største teppet for seg selv. Dette fører til at teppet rives i to, og Tommy faller i en sølepytt. Etter stormen finner de andre babyene Tommy og Dil. Men alle sammen blir konfrontert av apene, men blir deretter skremt av en stor ulv som har fulgt babyene med den hensikt å drepe dem. Spike griper inn og slåss mot ulven, til de begge faller ned fra en bro.
Playa Herradura
Playa Herradura er ei strand ved stillehavskysten i kantonen Garabito i Costa Rica. Den befinner seg om lag 6 kilometer nord for det større strandstedet Jacó langs riksvei 34, og er en av strendene som er aller nærmest landets hovedstad San José. I åsene ovafor Playa Herradura ligger det en rekke eksklusive boliger.
Navnet Herradura betyr «hestesko» på spansk.
Dej Loaf
Deja Trimble (født 8. april 1991), bedre kjent under artistnavnet Dej Loaf (stilisert som DeJ Loaf) er ei amerikansk rapper og sangerinne fra Detroit, Michigan.
Karriere
Loaf begynte sin musikalske karriere i 2011. I 2012 ble det første albumet hennes utgitt med tittelen Just Do It. I 2014 var hennes andre album klart og het Sell Sole. Loafs singel Try Me landet på 45.-plass på Billboard Hot 100, etter at rapperen Aubrey Drake Graham publiserte teksten av låten hennes på sin Instagram konto. Sangen Try Me solgte Gull i Salgstrofeer i musikkbransjen, i USA. I 2014 var hun en del av sangen Detroit vs Everybody, som ble gitt ut på Eminems plate Shady XV. DeJ Loaf har jobbet sammen med Jeremy Deputat ved flere anledninger. I 2015 var DeJ Loaf å se på forsiden av magasinet XXL Magazine.
Pyramides (Paris Metro)
Pyramides er en metrostasjon i Paris'  1. arrondissement. Stasjonen betjenes av metrolinjene 7 og 14. Linje 7s stasjon ble åpnet 1. juli 1916, og linje 14s 15. oktober 1998.
Stasjonen er oppkalt etter Rue des Pyramides som fikk sitt navn til minne om Napoléon Bonapartes seier over Murad Bey i slaget ved Pyramidene i Egypt i 1798. Pyramides ligger midt mellom L'Opéra Garnier og Comédie-Française-teateret, sammen med stasjonene Opéra og Palais Royal – Musée du Louvre sørger denne for en del av den offentlige transporten langs Avenue de l'Opéra.
I 1920-årene fikk stasjonens vegger egne «rammer» av keramiske fliser der reklame kunne plasseres, disse bar stasjonens navn. Av Paris' eldste stasjoner, bygget 1900-1921, er dette den eneste som har fått denne tilføyelsen. Veggene i de øvrige er kledd med hvite, keramiske fliser.
Raspail (Paris Metro)
Raspail er en stasjon på metroen i Paris og betjenes av linje 4 og linje 6.
Stasjonen ble åpnet i 1906. Den ligger i Boulevard Raspail og er oppkalt etter François-Vincent Raspail som var en kjent politiker og kjemiker i det 19. århundres Frankrike.
Den vita katten
Den vita katten er en svensk film fra 1950, i regi av Hasse Ekman.
Hovedrollene spilles av Alf Kjellin og Eva Henning.
Handling
En ung mann ankommer en kveld med tog til Stockholm sentralstasjon. Mannen har mistet hukommelsen sin. Samtidig rapporterer flere aviser om en vanvittig sexforbryter som nylig har stukket av, og mannen er livredd for tanken på at denne personen kan være ham. Ved sentralstasjonens kaffebar møter han servitøren Auri. Hun oppdager at mannen ikke har noen penger på seg, og at han ikke har noen steder å gå. Han forteller henne om situasjonen sin. Av medfølelse tilbyr Auri å betale for maten han har spist, og ta ham med seg hjem til henne. Foran Auri kaller mannen seg for X
Auri ønsker å kontakte politiet. Men X er bekymret for å bli etterforsket for en forbrytelse, og avviser dette forslaget. På vei hjem til henne støter de også på en full mann, som tror han kjenner igjen X. Men påstår at X var død og ber ham hilse på noen han kaller Pax. X og Auri snakker om hvem X egentlig kan være, og hvordan hans undertrykte liv faktisk ser ut, om han har noen familie, og hvor han kan høre til. X er livredd for hvem han virkelig er, og hvis det er noe veldig mørkt og ubehagelig han forsøker å flykte fra.
Fayetteville State University
Fayetteville State University er et delstatseid liberal arts-universitet i Fayetteville i delstaten Nord-Carolina, USA. Det ble grunnlagt i 1867 av seks afroamerikanske menn, og tok i starten spesielt inn svarte studenter. Det er et av de såkalte Historiske svarte læresteder i USA, og er idag en del av systemet University of North Carolina.
I 2006 var det i alt 6 301 studenter og 331 vitenskapelig ansatte ved Fayetteville, og skolepengene dette året var på US$ 3 382 for studenter hjemhørende i North Carolina.
Studiene tilbys opp til doktorgrad (i faget skoleledelse).